LIETUVOS RESPUBLIKOS

APLINKOS MINISTRO

Į S A K Y M A S

DĖL LIETUVOS RESPUBLIKOS APLINKOS MINISTRO 2010 m. RUGSĖJO 27 d. ĮSAKYMO Nr. D1-813 „DĖL STATYBOS TECHNINIO REGLAMENTO STR 1.01.06:2010 „ypatingi statiniai“ PATVIRTINIMO“ PAKEITIMO

2011 m. liepos 7 d. Nr. D1-551

Vilnius

P a k e i č i u statybos techninį reglamentą STR 1.01.06:2010 „Ypatingi statiniai“, patvirtintą Lietuvos Respublikos aplinkos ministro 2010 m. rugsėjo 27 d. įsakymu Nr. D1-813 „Dėl statybos techninio reglamento STR 1.06.01:2010 „Ypatingi statiniai“ patvirtinimo“ (Žin., 2010, Nr. 115-5904):

1. Išdėstau 3.13 punktą taip:

„3.13. statybos techninį reglamentą STR 1.05.06:2010 „Statinio projektavimas“, patvirtintą Lietuvos Respublikos aplinkos ministro 2004 m. gruodžio 30 d. įsakymu Nr. D1-708 „Dėl statybos techninio reglamento STR 1.05.06:2010 „Statinio projektavimas“ patvirtinimo“ (Žin., 2005, Nr. 4-80, 2010, Nr. 115-5902);“.

2. Išdėstau 3.17 punktą taip:

„3.17. statybos techninį reglamentą STR 1.01.09:2003 „Statinių klasifikavimas pagal jų naudojimo paskirtį“, patvirtintą Lietuvos Respublikos aplinkos ministro 2003 m. birželio 11 d. įsakymu Nr. 289 „Dėl statybos techninio reglamento STR 1.01.09:2003 „Statinių klasifikavimas pagal jų naudojimo paskirtį“ patvirtinimo“ (Žin., 2003, Nr. 58-2611);“.

3. Papildau šiuo 3.18 punktu:

„3.18. Lietuvos Respublikos atsinaujinančių išteklių energetikos įstatymą (Žin., 2011, Nr. 62-2936);“.

4. Papildau šiuo 3.19 punktu:

„3.19. Lietuvos Respublikos elektros energijos įstatymą (Žin., 2000, Nr. 66-1984; 2004, Nr. 107-3964);“.

5. Papildau šiuo 3.20 punktu:

„3.20. Lietuvos Respublikos energetikos įstatymą (Žin., 2002, Nr. 56-2224);“.

6. Papildau šiuo 3.21 punktu:

„3.21. Lietuvos Respublikos energetikos ministerijos 2011 m. birželio 17 d. įsakymą Nr. 1-160 „Dėl Šilumos tiekimo tinklų ir šilumos punktų įrengimo taisyklių patvirtinimo“ (Žin, 2011, Nr. 76-3673).“.

7. Įrašau 4 punkte po žodžių ir skaičiaus „ženklinimo tvarkoje [3.2]“ žodžius ir skaičius „Lietuvos Respublikos atsinaujinančių išteklių energetikos įstatyme [3.18]“.

8. Pripažįstu netekusiu galios 5.3 punkto 2 lentelės 6 punktą.

9. Išdėstau 5.3 punkto 2 lentelės 10 punktą taip:

„10.	Geležinkelio keliai, iešmai, kuriuose suprojektuotas riedmenų greitis yra 60 km/h ir daugiau	+“

10. Išdėstau 5.3 punkto 2 lentelės 12 punktą taip:

„12.	Vandentiekio magistraliniai tinklai [3.17]	+“

11. Išdėstau 5.3 punkto 2 lentelės 13 punktą:

„13.	Nuotekų šalinimo tinklai: nuotekų kolektoriai [3.17]	+“

12. Išdėstau 5.3 punkto 2 lentelės 14 punktą taip:

„14.	Magistraliniai ir skirstomieji šilumos tiekimo tinklai [3.21] , dujotiekiai, naftotiekiai [3.20]	+“

13. Papildau 5.3 punkto 2 lentelę šiuo 141 punktu:

„141.	110 kV ir aukštesnės įtampos elektros tinklai su priklausiniais [3.19]	+“

14. Pripažįstu netekusiu galios 5.3 punkto 2 lentelės 19 punktą.

15. Pripažįstu netekusiu galios 5.3 punkto 2 lentelės 25 punktą.

16. Išdėstau 5.3 punkto 2 lentelės 26 punktą taip:

„26.	Vėjo elektrinės (jėgainės)	daugiau kaip 350 kW galingumo [3.18]

17. Išdėstau 5.3 punkto 2 lentelės 32 punktą taip:

„32.	Degalinių statiniai: pastatai (jei juose gali būti daugiau kaip 100 žmonių), inžineriniai statiniai su potencialiai pavojingais įrenginiais	+“

18. Pripažįstu netekusiu galios 5.3 punkto 2 lentelės 43 punktą.

19. Išdėstau 5.4 punkto 3 lentelės 6 eilutę taip:

„6.	Transporto paskirties pastatai: oro uosto, jūros ir upių laivyno, geležinkelio ir autobusų stočių pastatai, judėjimo postų, dispečerinių, uosto terminalai, švyturių, muitinių pastatai ir kiti pastatai.“

Aplinkos ministras	Gediminas Kazlauskas